મુખ્યમંત્રી વિજયભાઈ રૂપાણીની સંવેદનશીલ સરકાર દ્વારા મહિલા અનામત બાબતના પરિપત્રમાં સુધારો કરવાની કરેલી જાહેરાતને સહર્ષ આવકારી રાજ્ય સરકારને અભિનંદન આપતા ભાજપા પ્રદેશ અધ્યક્ષ જીતુભાઈ વાઘાણીએ જણાવ્યું હતું કે,છેલ્લાં કેટલાંક દિવસથી એલઆરડીની પરીક્ષામાં ઉતીર્ણ થયેલ મહિલા ઉમેદવારો પોતાની માંગ સાથે ઉપવાસ પર બેઠેલા હતા. ઓબીસી,એસ. સી. એસ. ટી. વર્ગની ઊંચા ગુણ સાથે પાસ થયેલી મહિલાઓની સરકારના એક પરિપત્ર બાબતે રજૂઆત હતી તે અંગે જે તે સમયે જ રાજ્ય સરકાર દ્વારા તે મહિલાઓને બાહેધરી આપવામાં આવી હતી કે સરકાર આ પરિપત્ર બાબતે કાયદાવિદો સાથે પરામર્શ કરી તેમજ નામદાર સુપ્રીમકોર્ટ તથા હાઇકોર્ટના ચુકાદાઓનો અભ્યાસ કરી કોઈપણ વર્ગને અન્યાયના થાય તે રીતે યોગ્ય નિર્ણય લેશે.